OzLabs/hebrew-wiki-articles huggingface dataset:
השעון האסטרונומי בשטרסבורג

השעון האסטרונומי בשטרסבורג הנמצא בקתדרלת שטרסבורג, בעיר שטרסבורג, אלזס שבצרפת הוא אחד השעונים האסטרונומיים הגדולים בעולם. השעון שגובהו 18 מטר נמצא בבית הרוחב הדרומי בקתדרלת שטרסבורג ונבנה בשנים 1838-1843.

==השעון הראשון==
השעון הקודם נקרא "Dreikönigsuhr" ("שעון שלושת המלכים") של 1352-1354 ומוקם בקיר הנגדי למיקומו הנוכחי של השעון הנוכחי.

==השעון השני==
החל מ-1547 שעון חדש נבנה בידי כריסטיאן הרלין (Christian Herlin) ואחרים, אך הבנייה הופרעה כאשר הקתדרלה הועברה לכנסייה הקתולית. הבנייה חודשה ב-1571 על ידי קונרד דאסיפודיוס (Conrad Dasypodius) והאחים הברכט (Habrecht), ושעון זה הכיל יותר פרטים אסטרונומיים. היו עליו ציורים מאת הצייר השווייצרי טוביאס שטימר (Tobias Stimmer). השעון עבד ותפקד עד לסוף המאה ה-18 וניתן לראותו היום במוזיאון לאמנות דקורטיבית של שטרסבורג.

==השעון השלישי==
השעון הקיים נבנה בשנים 1838-1843 על ידי ז'אן בפטיסט שווילגואה (Jean Baptiste Schwilgué) בתיבת השעון של דאסיפודיוס עם פחות או יותר אותן פונקציות, אבל מצויד במנגנון מכני חדש לגמרי. שווילגה ערך מחקרים מקדימים שנים לפני הבניה ואף תכנן מנגנון לחישוב תאריך חג הפסחא ב-1817, ובנה אב-טיפוס ב-1821. מנגנון זה יכול לחשב את תאריך חג הפסחא באמצעות כלל גרגוריאני מורכב. 

החלק האסטרונומי מדויק באופן לא רגיל, הוא מראה שנה מעוברת, שוויון יום ולילה, ועוד מידע אסטרונומי ובכך היה מכונת חישוב מורכבת הרבה יותר משעון גרידא. לעיתים קרובות, הפונקציות המורכבות של השעון של שטרסבורג עשו שימוש בידע מתמטי ספציפי ומתקדם.

שעון זה הוא פלא מתמטי ויכול היה לקבוע את ה-computus, תאריך חג הפסחא בלוח השנה הנוצרי, עוד לפני המצאת המחשב. היום תיירים רואים רק את הפסלים והחזית של השעון, אך מאחורי הפנים יש מנגנון יוצא דופן שמייצג את אחד הדברים הנדירים והמיוחדים של הקתדרלה.

הדמויות המונפשות מופעלות בשעות שונות של היום. דמות אחד המלאכים משמיעה צליל בפעמון כאשר אחרת הופכת שעון חול. דמויות שונות, המייצגים שלבים וגילאים שונים בחיים (מילד עד קשיש) רוקדים לפני מלאך המוות. במפלס האחרון נמצאים השליחים, העוברים לפני ישו. השעון מראה הרבה יותר מהזמן הרשמי: הוא מראה גם את הזמן הסולרי, את היום בשבוע (כל יום מיוצג על ידי אל מהמיתולוגיה היוונית), החודש, השנה וכן את המזל האסטרולוגי, את המופע של הירח ואת המקום של מספר כוכבי לכת. כל האוטומטים האלה מופעלים ב-12:30 בצהריים.

לפי האגדה, נוקרו עיניו של יוצר השעון כדי שלא יוכל ליצור פלא דומה. אגדה דומה מסופרת גם על שעונים אחרים, דוגמת השעון האסטרונומי בפראג.

באותו חדר, ישנו פסל של איש המניח את מרפקיו על המעקה. לפי האגדה, זה היה האדריכל היריב לזה שבנה את עמודי המלאכים, סממן אדריכלותי של התקופה, שאמר שעמוד יחיד לא יצליח לתמוך את הקמרון ושהוא יחכה לראות את הכול קורס. 

ישנם מספר דגמים של השעון האסטרונומי של שטרסבורג, בדרך כלל עם פונקציות פשוטות יותר. אחד מהם נמצא במוזיאון בית הכוח בסידני, אוסטרליה.

בין השנים 1858-1989 תוחזק השעון על ידי חברת "Ungerer". החברה נוסדה ב-1585 בידי שני אחים שהיו עוזריו של שווילגה. החל מ-1989 השעון מתוחזק על ידי אלפרד פאולימל (Alfred Faullimmel) ובנו לודוביץ. פאולימל היה עובד של אונגרר בין 1955 ל-1989.

==ראו גם==
*השעון האסטרונומי בפראג

==קישורים חיצוניים==

קטגוריה:שעונים אסטרונומיים
קטגוריה:שטרסבורג
פריקוטין

פריקוטין הוא הר געש רדום במדינת מיצ'ואקאן במקסיקו, כ-322 ק"מ מערבית למקסיקו סיטי. ההר קרוי על שם הכפר שהיה לידו לפני התפרצותו. ייחודו של פריקוטין הוא בהיותו הר הגעש היבשתי הראשון בעולם אשר תועד בכל שלבי היווצרותו ופעילותו.

אחד האיכרים מהכפר פריקוטין שיצא ב-20 בפברואר 1943 יחד עם אשתו ובנו לעבד את אדמתו, ראה עשן יוצא מן האדמה, הריח ריח גופרית ולפתע נפער באדמה סדק. למחרת הייתה כבר גבעה בגובה של כ-40 מטר וממנה יצאו אש ולבה ששטפה את השדות ונזרקו אבנים לשמיים.

אחרי כשנה נוצרה במקום גבעה דמוית חרוט, כאשר כל הזמן הסדק פולט מטר של אבנים, אפר געשי וזרמים רבים של לבה לוהטת. כאשר גאולוגים שמעו את הסיפור והגיעו למקום, ניצב ליד הכפר הר דמוי קונוס בגובה של 336 מטר שרובו היה עשוי טוף וסקוריה. 

כתוצאה מההתפרצות שתי עיירות פונו מתושביהן ומאוחר יותר נקברו תחת הלבה. צריח של אחת הכנסיות הבולט מעל משטח הבזלת הוא אחד הסימנים היחידים בשטח לעיירות המכוסות.

בשנת 1952, לאחר 9 שנות פעילות, הפסיק הר הגעש את התפרצותו, כשהוא מותיר אחריו חרוט סקוריה שגובהו 424 מטרים מעל סביבתו. כיום היקפו של ההר עולה על 40 ק"מ, וגובהו כ-200 מטר מעל פני הקרקע (2,800 מטר מעל פני הים).

<gallery mode="packed" widths="200" heights="200">
קובץ:Paricutin 30 613.jpg|ההתפרצות ב-1943
קובץ:Paricutin2.jpg|צריח הכנסייה, העדות היחידה לכפר שהיה במקום
קובץ:Paricutín volcano.jpg|פריקוטין, 1997
</gallery>

==קישורים חיצוניים==

* 
==הערות שוליים==

קטגוריה:מקסיקו: הרי געש
סמל מיקרונזיה

סמל מיקרונזיה הוא הסמל הלאומי הרשמי של המדינות הפדרטיביות של מיקרונזיה. על הסמל כתוב באנגלית: "Government of the Federated States of Micronesia" (בעברית: "הממשלה של המדינות הפדרליות של מיקרונזיה") וגם רשום "PEACE UNITY LIBERTY" (בעברית: שלום אחדות חופש) במרכז הסמל. הסמל אומץ על ידי הקונגרס של המדינות הפדרליות של מיקרונזיה ולאחר מכן אושר על ידי הקונגרס של ארצות הברית.

== ראו גם ==

==קישורים חיצוניים==

קטגוריה:מיקרונזיה: סמלים לאומיים
מיקרונזיה

מיקרונזיה
דייוויד קריין

דייוויד קריין (באנגלית: David Crane; נולד ב-13 באוגוסט 1957 בפילדלפיה) הוא תסריטאי ומפיק טלוויזיה יהודי-אמריקאי.

הוא קיבל תואר בוגר אוניברסיטה מאוניברסיטת ברנדייס והיה אחד מהיוצרים של קומדיית המצבים "חברים" ביחד עם שותפתו מרתה קאופמן. הוא ידוע בעיקר בזכות התסריטים לקומדיות שכתב.

קריין חי עם בן זוגו, ג'פרי קלאריק. ביחד הם יצרו את קומדיית המצבים "The Class".

==פילמוגרפיה נבחרת==
*1987 הכל יחסי (תסריטאי לפרק אחד)
*1990–1993 כמו בסרטים (יוצר, תסריטאי ומפיק)
*1992–1993 בכוחות הקיימים (יוצר ותסריטאי)
*1993 – אלבום משפחתי (יוצר, תסריטאי ומפיק בפועל)
*1994–2004 חברים (יוצר תסריטאי ומפיק בפועל)
*1997–2000 הארון של ורוניקה (יוצר, תסריטאי ומפיק בפועל)
*1998–2000 ג'יסי (מפיק בפועל)
*2004–2006 ג'ואי (מפתח דמויות)
*2006–2007 הכיתה (יוצר, תסריטאי ומפיק בפועל)
*2011–2017 אפיזודס (יוצר, תסריטאי ומפיק בפועל)

==קישורים חיצוניים==

* [http://www.nrg.co.il/online/47/ART2/410/978.html?hp=47&cat=307 שנישאר ידידים? רוס ורייצ'ל כמעט ולא התאחדו מחדש], באתר nrg מעריב, 24 באוקטובר 2012

קטגוריה:תסריטאי טלוויזיה יהודים אמריקאים
קטגוריה:מפיקי טלוויזיה יהודים אמריקאים
קטגוריה:להט"בים אמריקאים
קטגוריה:בוגרי אוניברסיטת ברנדייס
קטגוריה:להט"בים יהודים
קטגוריה:חברים
קטגוריה:זוכי פרס גילדת הכותבים של אמריקה: מפעל חיים: פרס לורל להישג כתיבתי בטלוויזיה
קטגוריה:אמריקאים שנולדו ב-1957
מרתה קאופמן

מרתה קאופמן (באנגלית: Marta Kauffman; נולדה ב-21 בספטמבר 1956) היא כותבת ומפיקת טלוויזיה יהודייה-אמריקאית. יחד עם עמיתה דייוויד קריין יצרה את קומדיית המצבים "חברים" ואת הסיטקום "Jeese" בכיכובה של כריסטינה אפלגייט. קאופמן וקריין זכו בשנת 1994 בפרס אמי על הסיטקום "Dreem On".

קאופמן למדה באוניברסיטת ברנדייס וקיבלה תואר בתיאטרון בשנת 1978. נכון לשנת 2013 חיה קאופמן עם בעלה, המלחין מייקל סקלוף, שכתב את שיר הנושא של "חברים", בלוס אנג'לס, ולהם שלושה ילדים משותפים, חנה, סאם ורוז.

==פילמוגרפיה==
{| class="wikitable sortable"
|+ סרטים וסדרות
|-
! שנה
! שם
! תפקיד
! class="unsortable" | הערות
|-
| 1987
| Everything's Relative
| תסריטאית
| 1987, פרק אחד
|-
| 1990–1996
| כמו בסרטים
| יוצרת, מפיקה
| 
|-
| 1991
| Sunday Dinner
| תסריטאית
| 1991, פרק אחד
|-
| 1992–1993
| בכוחות הקיימים
| יוצרת
| סדרת טלוויזיה; 2 עונות 
|-
| 1993
| Family Album
| יוצרת
| 
|-
| 1994
| Couples
| תסריטאית
| סרט טלוויזיה
|-
| 1994–2004
| חברים
| יוצרת, כותבת, מפיקה
| 
|-
| 1997–2000
| הארון של ורוניקה
| יוצרת, מפיקה
| 
|-
| 1998–2000
| Jesse
| מפיקה
| 
|-
| 2005–2006
| קרובות
| מפיקה
| 
|-
| 2007
| Gifted
| מפיקה
| סרט טלוויזיה
|-
| 2008
| Blessed Is the Match: The Life and Death of Hannah Senesh
| מפיקה
| דוקומנטרי
|-
| 2010
| Independent Lenses
| מפיקה
| 
|-
| 2011
| חמש
| יוצרת, מפיקה
| סרט טלוויזיה
|-
| 2012
| Hava Nagila: The Movie
| מפיקה
| דוקומנטרי
|-
| 2013
| Call Me Crazy: A Five Film
| יוצרת, מפיקה
| סרט טלוויזיה
|-
| 2015–2022
| גרייס ופרנקי
| יוצרת, מפיקה
| לצד הווארד ג'יי מוריס
|-
|}

==קישורים חיצוניים==

קטגוריה:מפיקות טלוויזיה אמריקאיות
קטגוריה:מפיקות טלוויזיה יהודיות אמריקאיות
קטגוריה:תסריטאיות טלוויזיה יהודיות אמריקאיות
קטגוריה:זוכי אמי בפריים טיים: הפקת קומדיה
קטגוריה:בוגרות אוניברסיטת ברנדייס
קטגוריה:בוגרי אוניברסיטת ברנדייס
קטגוריה:חברים
קטגוריה:זוכי פרס גילדת הכותבים של אמריקה: מפעל חיים: פרס לורל להישג כתיבתי בטלוויזיה
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
התנגשות הלוויינים אירידיום 33 וקוסמוס 2251

הדמיית ההתנגשות
התנגשות הלוויינים אירידיום 33 וקוסמוס 2251 היא אירוע ההתנגשות החמור ביותר שהתרחש במסלול סביב כדור הארץ, בו היו מעורבים שני לוויינים.<ref></ref> ההתנגשות בין הלוויינים התרחשה ב-10 בפברואר 2009, בגובה 776 ק"מ מעל סיביר. זו גם הפעם הראשונה בה שני לוויינים מתנגשים בחלל (בעבר אירעו התנגשויות בין לוויינים לפסולת חלל או שלוויינים נפגעו במכוון על ידי טילים).

==הלוויינים המעורבים בהתנגשות==
בהתנגשות היו מעורבים שני לוויינים:
*אירידיום 33, לוויין אמריקני פעיל, חלק ממערכת לווייני התקשורת "אירידיום"; משקל הלוויין - 560 ק"ג.
*קוסמוס 2251, לוויין תקשורת רוסי, שוגר ב-16 ביוני 1993 מקוסמודרום פלסצק והופעל על ידי חיל החלל הרוסי, הקיף את כדור הארץ במסלול קוטבי נמוך מסלול (LEO) בגובה משתנה בין 803 ל-778 ק"מ, חדל לתפקד בשנת 1999; משקל הלוויין: 950 ק"ג.

== תחזיות והתראת התנגשות ==
פיקוד הגנת האוויר והחלל של צפון אמריקה (NORAD), שבתחומי אחריותו מעקב אחרי גופים בחלל, כולל פסולת חלל, לא העביר התרעה לחברת אירידיום על התנגשות אפשרית עם הלוויין קוסמוס 2251.

גם חברת Analytical Graphics (AGI), המפעילה את התוכנה של מיזם סוקרטס (SOCRATES, ר"ת שלSatellite Orbital Conjunction Reports Assessing Threatening Encounters in Space), חזתה שהמרחק הקרוב ביותר בין שני הלוויינים יהיה 584 מטר ולא תתרחש התנגשות.

==פסולת חלל שנוצרה==

ההתנגשות בין הלוויינים שארעה במהירות גבוהה השמידה את שניהם, ויצרה שני ריכוזים של שברי לוויינים רבים, שנעו במסלולים ההתחלתיים של הלוויינים. עם הזמן, יתרחשו סחיפות במסלול התנועה של השברים והם ינועו בגבהים שונים ובנטיות שונות כלפי קו המשווה, דבר שיציב לוויינים נוספים או את תחנת החלל הבינלאומית בסכנת פגיעה תמידית. פיקוד החלל של ארצות הברית, העוקב אחר לוויינים ושברים שונים בחלל, דיווח מספר שעות לאחר ההתנגשות על למעלה מ-600 שברים גדולים יחסית, אולם מספר השברים שנוצר גדול בהרבה, ודרוש זמן מעקב נוסף על מנת לבחון את מספרם ולהתחקות בדיוק אחר מסלוליהם.

פסולת החלל שנוצרה מהווה איום משמעותי על חקר החלל ובעיקר על הלוויינים בחלל, שכן נשקפת להם סכנה בכל רגע שאחת מהחתיכות תפגע בלוויין, מה שיגרום ללווין לחדול מלהתקיים, ולהצטרף לפסולת בחלל שתמשיך בתהליך זה.

נכון ל-1 באוקטובר 2009, נשרפו באטמוספירה 50 שברים מתוך 1,800 שברים בגודל 10 ס"מ או יותר, שנוצרו בהתנגשות.
נכון לאפריל 2016, נשארו 1141 חלקים במסלול.<ref></ref>

==ההתנגשות כהדגמה לנשק חלל אמריקני==
גנרל רוסי בדימוס טוען כי ההתנגשות בין הלוויינים לא הייתה מקרית, וכי ארצות הברית ביצעה ניסוי מכוון בו שימש הלוויין אירידיום 33 כנשק להשמדת הלווין הרוסי (שתפקד כלוויין צבאי ולא אזרחי ולכן יותר הגיוני כי ארצות הברית תפגע דווקא בו). לטענה זו אין כל סימוכין, ומסיבות רבות היא איננה סבירה.

==קישורים חיצוניים==

*
*[https://web.archive.org/web/20090217163720/http://www.agi.com/corporate/mediaCenter/news/iridium-cosmos/ הדמיות של אירוע ההתנגשות]
*[http://www.orbitaldebris.jsc.nasa.gov/ משרד תוכנית פסולת חלל של נאס"א]
*[https://web.archive.org/web/20090217120812/http://iridium.mediaroom.com/index.php?s=43&item=885 הודעת חברת אירידיום על אובדן הלוויין אירידיום 33 בהתנגשות]

== הערות שוליים ==

קטגוריה:2009 ברוסיה
קטגוריה:2009 בארצות הברית
קטגוריה:לוויינים אמריקאיים
קטגוריה:לוויינים אזרחיים
קטגוריה:לוויינים סובייטיים
קטגוריה:התנגשויות בין כלי טיס
קטגוריה:תקריות ואסונות תעופה ב-2009
קטגוריה:אסונות בחלל
ז'יל רימה

ז'יל רימה (בצרפתית: Jules Rimet; 14 באוקטובר 1873, תלה , צרפת - 16 באוקטובר 1956) היה נשיא התאחדות הכדורגל הצרפתית בשנים 1919–1942, ונשיא פיפ"א בשנים 1921–1954. הוא נשיא פיפ"א שכיהן בתקופה הארוכה ביותר, 33 שנים בתפקיד.

ביוזמתו של רימה, יחד עם הנרי דלוניי, גביע העולם בכדורגל הראשון מטעם פיפ"א נערך בשנת 1930 באורוגוואי. גביע ז'יל רימה, שהוענק לזוכת גביע העולם עד 1970, נקרא על שמו. הוא אף הקים את אחת מקבוצות הכדורגל הצרפתיות הוותיקות ביותר – רד סטאר סנט-אוון.

רימה מת בסירן שבצרפת ב-1956. בשנת 2004 הוא קיבל לאחר מותו את דרגת ההצטיינות של פיפ"א.

==קישורים חיצוניים==

* 
* דניאל שחק, [http://www.sport5.co.il/article.aspx?FolderId=5292&DocId=169419&lang=HE מה באמת קרה לגביע העולם המקורי?], אתר ערוץ הספורט

קטגוריה:עסקני ספורט צרפתים
קטגוריה:נשיאי פיפ"א
קטגוריה:אנשי צבא צרפתים במלחמת העולם הראשונה
קטגוריה:מפקדים בלגיון הכבוד
קטגוריה מעוטרי צלב המלחמה
קטגוריה:צרפתים שנולדו ב-1873
קטגוריה:צרפתים שנפטרו ב-1956
בדיקת זרע

תאי זרע אנושיים צבועים לבדיקה של איכות הזרע במעבדה קלינית.בדיקת זרע היא בדיקה מעבדתית המבוצעת על דגימה של נוזל הזרע לצורך אבחון של רמת פוריותו או לאבחון מצב של מחלה.

דגימת הזרע ניטלת בדרך כלל באמצעות פליטתו הטבעית אגב אוננות של הנבדק. לאחר הפליטה נדגם נוזל הזרע בפרקי זמן קבועים ממועד הפליטה. בין היתר נדגמים הערכים הבאים:
* נפח כולל – נפח הזרע השכיח בפליטה הוא 2–7 סמ"ק; ערך נמוך מהנורמה עשוי להצביע על סתימה חלקית במעברי הזרע או לחוסר בהפרשה של שלפוחית הזרע. ערך גבוה מהנורמה עשוי להצביע על דלקת.
* צמיגות – נוזל הזרע נפלט במצב צמיגי כאשר תאי הזרע כבולים. לאחר הפליטה נוזל הזרע אמור לאבד מצמיגותו וזאת בטווח של עד 45 דקות. צמיגות גבוהה עלולה להצביע על דלקת.
* pH – הנורמה של רמת החומציות של הזרע היא 7.2–7.8. זרע חומצי יותר עשוי לרמז על חסימה במעברי הזרע.
* תנועתיות (מוטיליות) – בדיקה של שיעור התאים הנעים. תוצאה תקינה היא תנועה חזקה של לפחות 25% מהתאים. או תנועה חזקה וחלשה ב-50% מהתאים. ככל שחולף זמן ממושך יותר מהפליטה יורדת התנועתיות.

==ראו גם==
* ספירת זרע
==קישורים חיצוניים==
* [http://www.infomed.co.il/examination-353 בדיקת זרע] מאמר מאת ד"ר אפרת סולומון

קטגוריה:ערכים שבהם תבנית בריטניקה אינה מתאימה
זרע
קטגוריה:רבייה
קטגוריה:רפואת פוריות
אנדראה אנדרס

אנדראה אנדרס (באנגלית: Andrea Anders, נולדה ב-10 במאי 1975) היא שחקנית אמריקאית אשר ידועה בעיקר בשל תפקידה בסיטקום של NBC "ג'ואי" בתור אלכס ובסיטקום של CBS "הכיתה".

== ביוגרפיה ==
אנדרס נולדה במדיסון, ויסקונסין, ארצות הברית וגדלה בעיר דפורסט, משם עברה ללוס אנג'לס. היא למדה בתיכון האזורי של דפורסט וסיימה את לימודיה בשנת 1993. היא קיבלה תואר שני באומנות יפה מאוניברסיטת ויסקונסין-סטיבנס פוינט בשנת 1997. ב-2001 היא קיבלה מאסטר באומנות יפה מאוניברסיטת ראטגרס.

==חיים אישיים==
אנדרס הייתה בין השנים 2006–2014 במערכת יחסים זוגית עם מאט לה-בלאנק, אותו פגשה בצילומי הסדרה ג'ואי, בה כיכבו השניים.

==פילמוגרפיה==
{| class="wikitable sortable"
|+ סרטים וטלוויזיה
|-
! שנה
! סרט
! תפקיד
! class="unsortable" | הערות
|-
| 1998
|לחיות את החיים
| איליין
|
|-
| 2001
| חוק וסדר
| אמילי הויט
| הופעת אורח
|-
| 2003
| Spellbound
|
| פיילוט
|-
| 2003
| אוז
| דונה דג'נהרט
| 5 פרקים
|-
| 2004
| נשים מושלמות
| הת'ר
| הופעת קמאו
|-
| 2004
| News To Me
| אמה לידס
| פיילוט
|-
| 2004
| מרוץ לאתמול
| קת'י/כריס בארונסון
| הופעת אורח
|-
| 2004–2006
| ג'ואי
| אלכס
| תפקיד ראשי
|-
| 2005
| אף פעם לא יפשיר
| 
|
|-
| 2006–2007
| הכיתה
| ניקול אלן
| תפקיד ראשי
|-
| 2006
| לאלף את אבא
| לורי
| שחקנית משנה
|-
| 2008
| מספ7ים
| רנה וינינג
| הופעת אורח
|-
| 2008
| סקס דרייב
| ברנדי
| שחקנית משנה
|-
| 2009–2010
| אי אפשר בלי טד
| לינדה
| תפקיד ראשי
|-
| 2011
|מר סאנשיין
| אליס
| תפקיד ראשי
|-
| 2011
|קשיחות הכרחית
| לאורה
| שחקנית משנה
|-
|2014
|בחזרה לאפס
|טריש
|סרט קולנוע 
|-
| rowspan="2" |2014–2015
|רווק פלוס ילד
|ג'ואן
|3 פרקים
|-
|משפחה מודרנית
|אמבר לה פונטיין
|4 פרקים
|-
|2016
|ללא מילים
|אודרי
|שחקנית אורחת
|-
|2016
| זה אקדח בכיס שלך?
|ג'נה קילי
|סרט קולנוע
|-
|2018
|שלדון הצעיר
|לינדה
|שני פרקים
|-
|2019
|ננסי דרו והבית המסתורי
|האנה גרואן
|סרט קולנוע
|-
|2021–הווה
|קיץ אכזרי
|ג'וי וואליס
|תפקיד ראשי; 10 פרקים
|-
|2022
|Spirited 
|קארי
|
|-
|2023
|מופע שנות ה-90
|שרי ראנק
|5 פרקים
|-
|TBA
|How to Be a Bookie
|סנדרה
|סדרת טלוויזיה עתידית של HBO Max
|}

==קישורים חיצוניים==

* [http://www.cbs.com/primetime/the_class/bio/ פרופיל באתר CBS]

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת ויסקונסין-סטיבנס פוינט
קטגוריה:בוגרות אוניברסיטת ראטגרס
קטגוריה:בוגרי אוניברסיטת ראטגרס
קטגוריה:אמריקאיות שנולדו ב-1975
קטגוריה:אמריקאים שנולדו ב-1975
אילנרמון (אסטרואיד)

אילנרמון (שם מלא: 51828 אילנרמון) הוא אסטרואיד שממוקם בחגורת האסטרואידים. 

האסטרואיד התגלה במצפה הכוכבים פאלומר על ידי "Near-Earth Asteroid Tracking Program" (התוכנית למעקב אחרי אסטרואידים שקרובים לכדור הארץ) ב-20 ביולי 2001 ונקרא "51828". לאחר מכן שונה שמו של האסטרואיד ל"51828 אילנרמון" על שם האסטרונאוט אלוף-משנה אילן רמון, שנספה באסון מעבורת החלל קולומביה יחד עם שאר חברי הצוות של המשלחת ב-1 בפברואר 2003. כהנצחה לאסון, כל אחד מחברי המשלחת קיבל אסטרואיד על שמו.

==קישורים חיצוניים==
* [http://ssd.jpl.nasa.gov/sbdb.cgi?sstr=51828%20Ilanramon;orb=1/ האסטרואיד באתר של נאס"א]

קטגוריה:חגורת האסטרואידים
קטגוריה:הנצחת אילן רמון
פסול חיתון

פסול חיתון הוא יהודי אשר מנוע מלהינשא על פי ההלכה היהודית עם יהודים כשרים, למשל בגלל היותו ממזר. ישנם המשתמשים בהגדרה רחבה יותר, על פיה כל זוג אשר אינו יכול להינשא זה לזה על פי ההלכה היהודית נחשב "פסול חיתון".

==פסולי חיתון==
פסולי החיתון כוללים:
* ממזרים שבגלל פגם בייחוס שלהם מותרים להנשא רק לפגומים כמוהם או לגרים.
* אנשים הנשואים הלכתית הם פסולי חיתון לכל העולם עד לסיום נישואיהם, גם כשהם עגונים או מסורבי גט. האיסור על אישה נשואה להינשא לגבר נוסף הוא איסור מדאורייתא, ואילו האיסור על גבר נשוי להינשא לאישה נוספת הוא מחרם דרבנו גרשום, שעוצמתו פחותה, ובנסיבות מסוימות ניתן להתירו.
* פצוע דכא וכרות שפכה מותרים להתחתן רק עם גיורת. פצוע דכה הוא אדם שחתכו לו את האשכים או את שבילי הזרע. כרות שפכה הוא אדם שחתכו לו את השופכה למעלה מהעטרה.
* זקוקה לייבום
*על פי ההגדרה הרחבה יותר יש עוד פסולי חיתון רבים, בהם זוגות מעורבים, זוגות חד-מיניים, כהנים והנשים האסורות להם, וקרובי משפחה מסוימים<ref>[https://fs.knesset.gov.il/globaldocs/MMM/554d6b58-e9f7-e411-80c8-00155d010977/2_554d6b58-e9f7-e411-80c8-00155d010977_11_7909.pdf ברית הזוגיות וחלופות נוספות לנישואין על-פי הדין הדתי בישראל], פורסם על ידי מרכז המחקר והמידע של הכנסת, 27 בדצמבר 2007</ref>.

==במדינת ישראל==
בכל הנוגע לנישואים בין יהודים חלים במדינת ישראל דיני ההלכה, ולכן פסולי חיתון אינם יכולים להינשא בישראל. למימוש הגבלה זו מנהלת הרבנות הראשית את "רשימת פסולי החיתון". ברשימת פסולי החיתון כלולים גם אנשים ספציפיים האסורים להינשא זה לזה בגלל קשרים שניהלו בזמן שהאישה הייתה נשואה. בעקבות מחלוקות בנושא הגיור, יש גם רשימות של אנשים הרשומים במרשם האוכלוסין כיהודים, אך גיורם אינו מקובל על קבוצה של רבני ערים האחראים על רישום נישואים, בגלל שהליך הגיור נעשה שלא בהדרכת הממונים ובדרך כלל נמצאו פגמים בהליך הגיור שנעשה להם<ref></ref><ref>[https://fs.knesset.gov.il/globaldocs/MMM/f49b4dcd-9332-e811-80de-00155d0a0235/2_f49b4dcd-9332-e811-80de-00155d0a0235_11_10209.pdf מספר פסולי חיתון], פורסם על ידי מרכז המחקר והמידע של הכנסת, 4 במרץ 2003</ref>.

למרות שפסולי חיתון אינם יכולים להינשא בישראל, בעקבות בג"ץ פונק שלזינגר אם נישאו בנישואים אזרחיים בחו"ל הם יכולים להירשם כנשואים גם בישראל.

==ראו גם==
* נישואים בישראל
* משפחה שנטמעה נטמעה

== לקריאה נוספת ==
* יאירה אמית, גלוי ונסתר במקרא : פולמוסים גלויים, עקיפים ובעיקר סמויים, תל אביב, ידיעות ספרים, 2003

==קישורים חיצוניים==
* 
* 
* [http://www.mechon-mamre.org/b/h/h37.htm משניות מסכת קידושין פרק ד']
* [http://kodesh.mikranet.org.il/i/5100.htm משנה תורה לרמב"ם הלכות איסורי ביאה].
* [http://kodesh.mikranet.org.il/i/4104.htm משנה תורה לרמב"ם הלכות אישות פרק ד'].

==הערות שוליים==

קטגוריה:משפט עברי: דיני משפחה ואישות
קטגוריה:הלכות אישות
קטגוריה:מעמדות ויוחסין ביהדות
קטגוריה:ישראל: דיני משפחה
קטגוריה:אפליה
קטגוריה:פרשת כי תצא
פליאו

250px
פליאו הוא רובוט צעצוע שעוצב כדמות דינוזאור שיוצר על ידי חברת Ugobe. 

פליאו עוצב על ידי קלב צ'אנג, שעזר ביצורו הצעצוע פרבי. פליאו נחשף לראשונה לציבור ב-7 בפברואר 2006 בכנס בסקוטסדייל, אריזונה. הפצת בובות פליאו לחנויות החלה ב-5 בדצמבר 2007.

==עיצוב הרובוט==
פליאו תוכנן על ידי קבוצת מומחי דינוזאורים, ציירי אנימציה, אנשי טכנולוגיה, מדענים, ביולוגים ומתכנתים. העיצוב כולל חיישנים ומערכת של בינה מלאכותית שיכולה ליצור תדמית טבעית בעלת תזוזות בסיסיות והתנהגות. לרובוט תכנה המאפשרת לו להשתדרג באמצעות כרטיס Secure Digital, או דרך ממשק ה-USB.

==נתונים טכניים==

* מערכת מצלמה חזותית (בעלת יכולת זיהוי חשיפה לאור וניווט)
* שני מקרופונים, שמיעה דו-אוזנית
* שמונַה חיישני מגע (ראש, סנטר, כתפיים, גב, רגליים)
* ארבעה מתגי רגל (זיהוי פני השטח)
* חיישני רכינת התמצאות בשביל תנוחת גוף
* העברת מסרים ותקשור עם רובוטי פליאו אחרים
* USB קטנים לשם הורדת שדרוגים ושינויים מהאינטרנט
* כרטיס Secure Digital בשביל לשדרג את רובוט הפליאו
* יכולת זיהוי אובייקטים חיצוניים

==קישורים חיצוניים==

*[http://www.pleoworld.com/ האתר הרשמי של רובוטי הפליאו]
* 

קטגוריה:בובות
קטגוריה:רובוטים
גלקסיית המשולש

גלקסיית המשולש (באנגלית: Triangulum Galaxy, נקראת גם M33 או NGC 598) היא גלקסיה ספירלית במרחק של כ-3 מיליון שנות אור מכדור הארץ בקבוצת הכוכבים משולש. גלקסיה זו היא הגלקסיה השלישית בגודלה בקבוצה המקומית אחרי גלקסיית אנדרומדה ושביל החלב.

גלקסיית המשולש היא העצם הרחוק ביותר שניתן לראות בעין בלתי מזוינת, ואחת משתי הגלקסיות הגדולות שניתן להבחין בהן כך. ישנם חוקרים הטוענים שגלקסיה זו תיקח חלק בהתנגשות הגלקסיות שביל החלב ואנדרומדה בעוד כ־4 מיליארד שנים

==היסטוריה==
ייתכן שגלקסיית המשולש נצפתה כבר בשנת 1654 על ידי האסטרונום האיטלקי ג'ובאני בטיסטה אודיירנה, אך מכיוון שרישום התצפיות שלו לא היה מדויק, אין בכך ודאות. התצפית הוודאית הראשונה נעשתה על ידי שארל מסיה בתאריך 25 באוגוסט 1764 והוא כלל אותה כערפילית בקטלוג מסיה.

ויליאם הרשל צפה בה בשנת 1783 ותיאר אותה כערפילית גדולה, עמומה ומורכבת מכוכבים. כמו כן הוא ציין שבשוליה נמצאת ערפילית נוספת ונתן לה את המספר NGC 604, אך זהו למעשה אזור H II שמהווה חלק מהגלקסיה. סביב שנת 1850 זיהה האסטרונום ויליאם פרסונס שהערפילית היא בעלת זרועות ספירליות.

בשנת 1922 החלו להתגלות כוכבים משתנים בתוך M33 ובשנת 1926 פרסם אדווין האבל כי 35 מתוכם הם משתנים קפאידיים. תגלית זו אפשרה להעריך את המרחק ובכך הובהר שמדובר בעצם מחוץ לשביל החלב, כלומר בגלקסיה אחרת.

==מאפיינים==
גלקסיית המשולש קטנה באופן משמעותי משביל החלב ומגלקסיית אנדרומדה, קוטרה כ-60,000 שנות אור בלבד והיא מכילה כעשירית ממספר הכוכבים של שביל החלב. מסתה מוערכת בין שניים לשבעה אחוזים ממסת שביל החלב. הגלקסיה נמצאת במרחק של כ-2,900,000 שנות אור משביל החלב ובמרחק של כ-750,000 שנות אור מגלקסיית אנדרומדה. מישור הגלקסיה נטוי ב-52° ביחס לקו הראיה אליה ולכן היא נראית כאליפסה. גודלה הזוויתי הנראה הוא כמעלה ורבע (פי 2.5 מקוטר הירח המלא) לאורך הציר הארוך וכשלושת-רבעי המעלה לאורך הציר הקצר. בהירותה הנראית היא כ-5.7 דרגות, כך שכמעט ולא ניתן להבחין בה ללא ציוד עזר ורק בעלי ראיית לילה מעולה ותחת תנאי תצפית מיטביים מסוגלים לראותה. הגלקסיה נמצאת כ-4.25 מעלות ממערב לכוכב אלפא במשולש וקל לאתרה באמצעות משקפת.

בגלקסיה התגלו מעל למאה כוכבים משתנים, מהם לפחות 25 משתנים קפאידיים. בדומה לגלקסיות שביל החלב ואנדרומדה, גם בגלקסיית המשולש ניתן להבחין בערפיליות מסוגים שונים, בהן אזורי H II בהם נוצרים כוכבים חדשים, ערפיליות פליטה המקיפות כוכבים צעירים וחמים, צבירים כדוריים ושאריות סופרנובה, אם כי לא נצפתה בגלקסיה אף סופרנובה עד היום. חלק מהערפיליות זכו למספרים משלהן בקטלוג הכללי החדש (NGC) או בקטלוגי האינדקס שמרחיבים אותו (IC).

גלקסיית המשולש נעה במהירות של כ-180 ק"מ לשנייה בכיוון שביל החלב, בדומה לגלקסיית אנדרומדה.

==קישורים חיצוניים==

* [http://messier.seds.org/m/m033.html גלקסיית המשולש] באתר SEDS
מיקומה של גלקסיית המשולש
* 

קטגוריה:ערכים שבהם תבנית בריטניקה אינה מתאימה
משולש
משולש
משולש
קטגוריה:קבוצת הכוכבים משולש
כוננות

בארגון הנערך למצבי חירום, משקפת רמת הכוננות את מידת הדריכות שבה מצוי הארגון לקראת התרחשות אפשרית במצב חירום. לכל רמת כוננות נקבעים בנוהלי הארגון תרחישי הגנה, הפעלה ותגובה לאירועים רלוונטיים.

בצבא משקפת רמת הכוננות את ההיערכות לקראת מתקפה של האויב, כפועל יוצא של הערכות המודיעין לגבי סבירותה של מתקפה כזו. במשטרה משקפת רמת הכוננות את ההיערכות לקראת הפרות סדר נרחבות או פיגועים, שעשויים להצריך מעורבות נרחבת של המשטרה. בארגוני הצלה למיניהם משקפת רמת הכוננות את ההיערכות לקראת אסון שיצריך פעולות הצלה נרחבות.

==שיקולים בקביעת רמת הכוננות==
העלאת רמת הכוננות כוללת, בין השאר:
* תגבור יחידות בכוח אדם ובציוד.
* רענון נהלים.
* רענון וגיבוש של תוכניות מבצעיות.

קביעת רמת הכוננות מצריכה שיקול דעת מעמיק, מסיבות אחדות:
* קביעת רמת כוננות גבוהה מדי עולה במשאבים ומביאה לשחיקתם.
* קביעת רמת כוננות נמוכה מדי עלולה להעמיד את הארגון בפני אירוע שאינו ערוך לו.
* תסמונת "זאב זאב": העלאת הכוננות עקב התרעות שאינן מתגשמות עלולה לעורר ספק באיכותן של החלטות אלה.
* בצבא, העלאת רמת הכוננות עלולה להיות נבואה המגשימה את עצמה, משום שהאויב עשוי לפרשה כמשקפת כוונה התקפית, ולהעלות אף הוא את רמת הכוננות, תוך הגברת המתח בין הצדדים. סיטואציה זו קרוי דילמת הביטחון .

==בישראל==
בישראל נהוגות חמש דרגות כוננות:
*רמת כוננות א - פעולות שגרתיות ברגיעה להכנת מערך החירום.
*רמת כוננות א'1 - הגברת הערנות או ביצוע פעילות התכוננות ללא שינוי מצב הכוננות.
*רמת כוננות ב - מוכנות להידרדרות במצב הצבאי או היתכנות של מצב משברי על רקע אסונות, פעילות מוגברת לקראת מעבר למצב חירום מלא או חלקי על פי התפתחויות המצב.
*רמת כוננות ג - מוכנות מלאה לפעילות מוגברת או היערכות מוגברת למצב משברי על רקע אסון או מצב של לחימה בגזרה מוגבלת. מצב הפעלה חלקי שבו מופעל מערך משק לשעת חירום בהיקפים שונים בהתאם להתפתחות המצב.
*רמת כוננות ד - מוכנות מרבית לכניסה למלחמה כוללת או לקראת אסון טבע ודאי, הפעלת מערך משק לשעת חירום בהיקף מלא.

בחיל האוויר מוגדרות רמות אחדות של כוננות גבוהה לצוותי אוויר:
* כוננות "הנע והמתן" - צוותי האוויר יושבים במטוסים מוּנעים וממתינים להזנקה.
* כוננות "מיידי" - צוותי האוויר יושבים במטוסים, מוכנים להתנעה ולהמראה מיד עם קבלת פקודה להמריא.
* כוננות "חמש דקות" - הצוותים נמצאים בקרבת מטוסי הכוננות, מוכנים להמראה תוך חמש דקות.
* כוננות "15 או 30 דקות" - על צוותי האוויר להיות ערוכים להמראה תוך 15 או 30 דקות, בהתאמה.

==בכוחות המזוינים של ארצות הברית==
בכוחות המזוינים של ארצות הברית נהוגות 5 דרגות כוננות, לפי מדד הקרוי DEFCON (Defense Readiness Condition):
* DEFCON 5: כוננות צבאית רגילה בעתות שלום.
* DEFCON 4: מצב נורמלי, בו מוגברת פעילות המודיעין וננקטת פעילות מוגברת לשמירת הביטחון הלאומי.
* DEFCON 3: העלאת רמת כוננות הכוחות למעל לנורמלי. אותות קריאה המשמשים את הכוחות האמריקניים בשגרה מוחלפים לאותות קריאה מסווגים.
* DEFCON 2: העלאה נוספת ברמת כוננות הכוחות, דרגה אחת מתחת לדרגת הכוננות המרבית.
* DEFCON 1: כוננות מרבית. מצב זה יוכרז במקרה של מתקפה צפויה בטווח הזמן המיידי, או במהלכה של מתקפה, על כוחות צבא אמריקניים או על שטח ארצות הברית על ידי כוח צבאי זר.

==ראו גם==
* כוננות כחול לבן
* כוננות רותם
==קישורים חיצוניים==

==הערות שוליים==

קטגוריה:לחימה
קטגוריה:חירום
סמל סאו טומה ופרינסיפה

סמל סאו טומה ופרינסיפה הוא הסמל הלאומי הרשמי של מדינת סאו טומה ופרינסיפה.

המגן מציג שדה זהב ובו דקל בצבעים טבעיים. מעל המגן עטרה בצבעי זהב וכחול ומעליה כוכב מחומש כחול. במגן תומכים שתי ציפורים: מימין - אפרור אפריקני הציפור הלאומית של המדינה, ומשמאל - בז. על הקלף העליון כתוב: "República Democrática de São Tomé e Príncipe" שמשמעותו בפורטוגזית, השפה הרשמית של המדינה: "הרפובליקה הדמוקרטית של סאו טומה ופרינסיפה" ועל גבי הקלף התחתון כתוב המוטו "Unidade, Disciplina, Trabalho" - "אחדות, משמעת, עבודה" בפורטוגזית.

הסמל נמצא בשימוש מאז שהמדינה קיבלה עצמאות ב-1975.

== ראו גם ==

==קישורים חיצוניים==

* [https://web.archive.org/web/20181004194138/http://www.parlamento.st/constituicao.htm#a14 הסמל בחוקת המדינה (סעיף 14)]

קטגוריה:סאו טומה ופרינסיפה: סמלים לאומיים
סאו טומה ופרינסיפה

סאו טומה ופרינסיפה
קטגוריה:תוכאים בתרבות
קטגוריה:בזיים בתרבות
התמסחרות

התמסחרות הוא מונח ביקורתי המתאר שינוי בתפישה של חברה או של קבוצת אנשים כלפי שירות או מוצר שקיומו בעבר היה בשימוש חופשי של הציבור וכעת נתפש כסחורה לכל דבר. המונח נמצא בשימוש רחב בקרב תנועות האנטי גלובליזציה הרואות בהתמסחרות תהליך שלילי, המובל על ידי תאגידים ומטרתו לייצר יש מאין עוד מוצרים לשיווק ולגזירת רווחים מהצרכן הפרטי.

המתנגדים לתהליך ההתמסחרות, נותנים דוגמאות בחברה של ימינו בתחומים רבים: הבריאות (ובעיקר נפוצה דוגמת מערכת הבריאות בארצות הברית), התרבות, החינוך<ref></ref> והרווחה. בתעשיית המוזיקה הכינוי "התמסחרות", ניתן לרוב כביקורת על נטייה של אמנים לפניה למכנה המשותף תוך וויתור על מאפיינים ייחודיים על מנת לפנות לקהל שומעים רחב יותר ולהגדיל את מכירות התקליטים. בדרך כלל תוך איבוד ייחודם, רצונם והדרך בה נהגו בדרך כלל לטובת אהבת ואהדת הקהל.

מנגד, התאוריה הכלכלית קובעת כי תהליך המסחור רצוי והוא תהליך חיובי ובלתי נמנע כחלק אינטגרלי מהשתכללות של שוק, כשעם המודלים המסבירים זאת ניתן למנות את: מודל עקומת התמורה, ועקרונות היתרון יחסי. קל להבין נקודה זו שהרי כל פעילות כלכלית מעבר לגודל מסוים מחייבת לטובת יעילות כלכלית ותפעולית תהליך של מסחור (שהרי לא כל פרט יכול לייצר הכל) ומשכך נדרש תהליך של מסחר, כשברמת המקרו (מדינה, גלובליזציה) מסחור של סחורות ושירותים ברמה גלובלית, מחייב תהליך שיטתי של התייעלות, מה שמוביל לתהליך של התמסחרות. 

ארגון האנטי גלובליזציה ATTAC מחזיק בסיסמה "העולם אינו סחורה" (מצרפתית: "le monde n'est pas une marchandise").

== הערות שוליים ==

קטגוריה:אנטי גלובליזציה
עובד מחפוד

עובד מחפוד (1971 – 7 בפברואר 2009) היה סוכן שחקנים ודוגמנים ובעל סוכנות כישרונות.

== חייו ==
מחפוד גדל בשכונת טוברוק בנתניה, בן זקונים לעולים מתימן. למד בבית ספר דתי. אביו לקה בהלם קרב במלחמת יום כיפור ואחיו נפצע קשה בלבנון. מספר שנים חי בווינה ולמד תיאטרון, שרת שנתיים בצה"ל.

מחפוד החל את דרכו כסוכן כישרונות בשנות ה-90 וייצג כ-250 שחקנים ושחקניות מובילים, ובהם נטלי עטיה, אילנה אביטל, דליה שימקו, ליאון רוזנברג, מיטל דוהן, קרין מגריזו, קארין אופיר, אסי עזר, שירי מימון, אפרת בוימולד, אליענה בקייר, מיכל טראוריג, מיכל אמדורסקי, איגי וקסמן, דקלה קידר, ודני דויטש.

במהלך השנים חווה מספר נפילות עסקיות, כאשר השקיע את כספו במחזמר "לאהוב את רונה" ונקלע לחובות כבדים. כדי לשוב לפעילות מכר את חלקו בעסק למלהקת עטרה צחור-דיין. בשנת 2005 קנה בחזרה את חלקו ומיתג עצמו מחדש בשם "עובד מחפוד אינטרנשיונל 2005", אך גם ניסיון זה לא צלח.

אף על פי שהיה ידוע ביחסו האישי לשחקנים, עזבו אותו במהלך השנים רוב כוכביו הגדולים, וכל עזיבה כזו לוותה ברעש תקשורתי גדול. בשנת 2006 נקלע לעימות עם הבמאי מנחם גולן, והשניים הגישו תביעות הדדיות לבית המשפט. 

ב-7 בפברואר 2009 בלילה נמצא מחפוד מת סמוך לביתו שבנתניה, לאחר שנפל מדירתו שבקומה הרביעית.

== פרסים ==
* איש השנה של העיתון "מעריב"
* איש השנה של העיתון "ידיעות אחרונות"

==קישורים חיצוניים==
* 
* 
* 
* 
* 

==הערות שוליים==

קטגוריה:אמרגנים ישראלים
קטגוריה:סוכני דוגמנים ישראלים
קטגוריה:ישראלים שנולדו ב-1971
קטגוריה:ישראלים שנפטרו ב-2009
אובליסק הטכניון

אובליסק הטכניון הוא מונומנט קינטי, המוצב במרכז קמפוס הטכניון בחיפה, בטיילת לב הקמפוס מול בניין "אולמן".

== הקמה ==
האובליסק נבנה בשנים 2008/09 להנצחת תרומת קרן ראסל ברי לטכניון, בסך 26 מיליון דולר, להקמת מרכז ראסל ברי לננוטכנולוגיה. בשעתה הייתה זו התרומה הגדולה בתולדות הטכניון, ובעקבותיה הצליח הטכניון לגייס סכום זהה מממשלת ישראל ולהפעיל את התוכנית האקדמית הגדולה בתולדותיו.

מכיוון שהתרומה הייתה מיועדת כולה לצרכים מחקריים, ולא כללה הקמת אלמנט פיזי, פנה נשיא הטכניון לאדריכל סנטיאגו קלטרווה בחיפוש אחר אלמנט פיסולי מתאים להנצחת התרומה, והלה עיצב עבור הטכניון את האובליסק, ללא בקשת תמורה.

בנאום שנשא קלטרווה בטקס חנוכת האובליסק אמר:

עלות הקמתו של הפסל הגיעה לכמיליון דולר, אשר נתרמו על ידי הפילנתרופ שלום זילוני, שעל שמו גם נקראת הרחבה בו נמצא האובליסק - "כיכר שלום זילוני".

== מבנה ==
* גובה האובליסק הוא 28 מטרים, קוטרו 61 סנטימטרים והוא כולל מנגנון המעוות את צורתו באופן מחזורי על הציר הרדיאלי- במטרה ליצור אשליה של סיבוב המדמה אורגניזם חי. עם זאת, המנגנון מופעל לעיתים רחוקות, כיוון שהוא יוצר רעש רב. לכן במהלך מרבית השנה הפסל עומד דומם.
* האובליסק בנוי מ-224 צלעות מתכת (28 צלעות בכל אחת מ-8 ה"קומות"), כל צלע מסיימת סיבוב מדי 20 שניות בערך. כל אחת מהצלעות נעה בצורה שנועדה ליצור את האשליה כאילו האובליסק מסתובב סביב צירו, אף על פי שבפועל אין זה כך.
* תאורה מיוחדת מאירה את האובליסק בלילות.

==גלריית תמונות==
<gallery>
קובץ:Technion Obelisk 2.JPG
קובץ:PikiWiki Israel 10600 the technion obelisk haifa.jpg
קובץ:Wikimania 2011, Technion Campus.JPG
קובץ:Technion Obelisk 2.JPG
קובץ:PikiWiki Israel 10600 the technion obelisk haifa.jpg
קובץ:קלטראווהבטכניון2009.JPG
קובץ:Technion Obelisk 2.jpg
קובץ:Technion – Israel Institute of Technology26.jpg
קובץ:Technion – Israel Institute of Technology24.jpg
</gallery>

== קישורים חיצוניים ==

* [http://rbni.technion.ac.il/ אתר המכון לננוטכנולוגיה ע"ש ראסל ברי]
* [http://www.youtube.com/watch?v=T49yBe7gGE8 סרטון של האובליסק בפעולה], בערוץ של הטכניון ב YouTube

== הערות שוליים ==

קטגוריה:הטכניון - מכון טכנולוגי לישראל
טכניון
טכניון
קטגוריה:מבנים שתכנן סנטיאגו קלטרווה
טכניון
קטגוריה:פסלים קינטיים
טריוויאליזציה של השואה

טריוויאליזציה של השואה הוא הכינוי שניתן למספר דרכי התייחסות לשואה או אופנים של הכחשתה, שנועדו למזער את ממדיה או את חשיבותה ההיסטורית.

הטריוויאליזציה ההשוואתית, או בשם האנגלי The Comparative Trivialization of the Holocaust, היא השוואת השואה עם אירועים שבהם נרצחו או נגרם מותם של אנשים רבים, תוך הצגת האירועים האלה כשווי ערך לשואה, עם הבדלים קטנים, כמו מספר הקורבנות או דרכי הביצוע. ההשוואות הנפוצות ביותר הן עם פשעי המשטרים הקומוניסטיים ועם רצח העם הארמני בתקופת מלחמת העולם הראשונה. בשנת 2022 יצא בגרמניה ספרה של העיתונאית, שרלוטה וידמן, "לתפוס את כאבם של האחרים" הקושר ביחד את השואה עם הנכבה.<ref>Den Schmerz der Anderen begreifen. Holocaust und Weltgedächtnis. Propyläen, Berlin 2022, .</ref>

==ראו גם==
* זילות השואה

== לקריאה נוספת ==
* Alan S. Rosenbaum, ed., Is the Holocaust Unique? Perspectives On Comparative Genocide Boulder Colorado, Oxford: Westview Press, 1996.
* Yves Ternon, Statul criminal. Genocidurile secolului XX Iaşi: Institutul European, 2002.
== קישורים חיצוניים ==
* [http://www1.yadvashem.org/about_yad/what_new/data_whats_new/report1.html#english הדו"ח הסופי של ועידת ההיסטוריונים הבינלאומית לחקר השואה ברומניה, בפרק 13 הקרוי Distortion Negationism and Minimalization] 
* 

== הערות שוליים ==

קטגוריה:זיכרון השואה
קטגוריה:הכחשת השואה
ארצות הממלכה המאוחדת

החלוקה המנהלית של הממלכה המאוחדת היא מורכבת, רב־שכבתית ולא אחידה. כמדינה, הממלכה כוללת את אנגליה, ויילס, סקוטלנד וצפון אירלנד. לפעמים מתייחסים אליהם כ"אומות הבית" (באנגלית: Home Nations). עם זאת, המסמך שהוגש לארגון האומות המאוחדות מדגיש שהם חלקים של הממלכה אך לא מהווים ישויות מנהליות מהדרגה הגבוהה.
{| border="1" cellspacing="0" style="border-collapse:collapse;" class="wikitable sortable"
|-
! סמל !! שם !! בירה !! שם בשפת המקור !! אוכלוסייה (נכון לשנת 2021) !! שטח (קמ"ר) || צפיפות (אוכלוסייה לקמ"ר)
|-
|1 |||||| England|| 56,490,048|| 130,278 || 433.6
|-
|2 |||קארדיף|| Wales|| 3,107,494||20,735 || 149.9
|-
|3 |||אדינבורו|| Scotland|| 5,479,900||77,925 || 70.32
|-
|4 |||בלפסט|| Northern Ireland || 1,903,175||13,562 || 140.3
|}
==היסטוריה==
מפת חלוקה מנהלית
המבנה הנוכחי הוא תוצאה של איחוד שבוצע במספר שלבים.

בשנת 1707 הוקמה ממלכת בריטניה הגדולה כתוצאה מהסכם בין הממלכות העצמיות של אנגליה וסקוטלנד בהתאם לחוקי האיחוד של 1707 שהיו בתוקף עד לשנת 1800. בשנה זו נכנס לתוקף חוק האיחוד של 1800 והוקמה הממלכה המאוחדת של בריטניה הגדולה ואירלנד.

בשנת 1922 קיבלו 26 מ־32 המחוזות של אירלנד הכרה כמדינה העצמאית וכתוצאה מכך הוקמה הממלכה המאוחדת הנוכחית. (והמדינה אירלנד לצידה, הקרויה על שם האי אשר היא מהווה את מרבית שטחו)

ויילס היא חלק מהממלכה המאוחדת כתוצאה מחוקי ויילס 1535–1542.

==ראו גם==
* האיים הבריטיים
* אזורי אנגליה

==קישורים חיצוניים==

== הערות שוליים ==

קטגוריה:הממלכה המאוחדת: חלוקה מנהלית
*
הממלכה המאוחדת
אנשאן (סין)

אַנְשָׁאן (בסינית: 鞍山; בפין-יין: Ānshān; מילולית: "הר אוכף") היא נציבות עירונית במרכז מחוז ליאונינג שבצפון-מזרח הרפובליקה העממית של סין. ע"פ מפקד האוכלוסין משנת 2020 אוכלוסיית הנציבות העירונית מנתה 3,325,372 תושבים בשטח כולל של 9,270 קילומטרים רבועים, מתוכם 1,543,696 בשטח האורבני והיא העיר השלישית בגודלה במחוז (אחרי שניאנג ודאליין). 

אנשאן ממוקמת בדיוק על הגבול בין ההרים הגבוהים של מזרח ליאונינג לבין המישורים המערביים שבמחוז וגובהה נע בין 2 ל-1,141 מטרים מעל פני הים. שם העיר בא ממיקומה של העיר הנמצאת בין שני הרים, כמו אוכף סוס.
[[תצלום לווין של אנשאן]]
בתחומי העיר נמצא הפארק הלאומי הידוע "צ'יינשאן" (Qiānshān). בעיר שוכנת החברה "אנגאנג חברה ליצור ברזל ופלדה", שהיא אחת מיצרניות הפלדה הגדולות במדינה. בתחומי העיר מייצרים שליש מאספקת הטלק בעולם, רבע מאספקת המגנזיט בעולם ובעבר יצרו את אבן הירקן הגדולה ביותר בעולם, דבר שהפך אותה למקור תיירותי. בעיר שתי אוניברסיטאות גדולות - האוניברסיטה למדעים ולטכנולוגיה של ליאונינג והאוניברסיטה הרגילה של אנשאן.

== היסטוריה ==
העיר הייתה מיושבת עוד מזמנים פרהיסטוריים, אך לא היוותה מקום מרכזי עד אמצע המאה ה-20. העיר המודרנית הוקמה כמבצר במהלך המאה ה-16 על ידי שושלת מינג. העיר נפגעה קשות בזמן מלחמת רוסיה–יפן שנערכה בשנים 1904–1905. בשנות ה-30 של המאה ה-20 התעשייה המקומית פרחה, והעיר הייתה לחלק ממנצ'וקוו. במשך השנים הייתה העיר למרכז לייצור פלדה וברזל בקנה מידה לאומי, אם לא ארצי. חשיבותה האסטרטגית של העיר גרם לכך שהיא הופצצה רבות בזמן המערכה באסיה ובאוקיינוס השקט. בשנת 1945 הוחזרה העיר לידי הסינים, יחד עם שאר מנצ'וריה. בזמן מלחמת האזרחים הסינית העיר הייתה לזירת קרב קשה בין צבא השחרור העממי לבין הקוומינטנג. הכוחות הקומוניסטיים לבסוף כבשו את העיר ב-19 בפברואר 1948. לאחר המלחמה שבה העיר להיות מרכז ייצור פלדה. בזמן מלחמת קוריאה (1950–1953) הייתה העיר בסיס לכוחותיה האוויריים של ברית המועצות.
השער לעיר העתיקה של אנשאן

== גלריה ==
<gallery "="" mode="packed">
Anshan Railway Station.jpg|תחנת הרכבת אנשאן
Anshan City Museum, Anshan, Liaoning Province, China.jpg|מוזיאון העיר
Qianshan National Park 1, China.jpg|הכניסה לפארק הלאומי צ'יינשאן
Jade Buddha Palace in Anshan.jpg|ארמון הבודהה הירקן
</gallery>

== ערים תאומות ==
לאנשאן יש 6 ערים תאומות:
* 
* 
* 
* 
* 
* 
* 

== קישורים חיצוניים ==

* 
* 

== הערות שוליים ==

קטגוריה:הרפובליקה העממית של סין: ערים
קטגוריה:ליאונינג: ערים
קטגוריה:הרפובליקה העממית של סין: נציבויות עירוניות
קטגוריה:יישובים שהוקמו ב-1937
מנסבדר

מנסבדר (מפרסית: منصبداری) הייתה דרגה ממשלתית שניתנה בתקופת האימפריה המוגולית לאריסטוקרטיית הלוחמים כחלק מהשיטה האדמיניסטרטיבית באימפריה. 

הדרגה שהייתה אישית ולא הועברה בירושה, כללה אחריות למספר חיילי רגלים או פרשים הכפופים למנסבדר והיה עליו להעמידם לרשות הקיסר בכל עת שנדרש לכך, הדרגה מנסבדר כללה הקצאת מנסב - נחלה שגודלה מספיק לתחזק את כוח האדם, הסוסים והציוד הנדרשים בכמות שהוגדרה.

השיטה, שמקורה בפרס, אומצה על ידי באבור, הפכה לנפוצה בימי הומאיון ומוסדה על ידי הקיסר המוגולי אכבר. בתקופת אכבר נקבעו 33 דרגות מנסבדר, החל באלו שקיבלו שטח אדמה המספיק לכלכלת 10 חיילי רגלים וכלה באלו (ממשפחת המלוכה או מקורביה) שקיבלו שטח שיספיק לכלכל 10,000 חיילי רגלים ופרשים (ובמקרים נדירים אף נחלות גדולות יותר). גם פקידים בכירים בממשל קיבלו דרגות מנסבדר והיו צריכים להעמיד חיילים לרשות הקיסר, אם כי לא היו חייבים לעמוד בראש הכוח בעת מלחמה.

להבדיל מהנהוג בשיטה הפיאודלית, הלוחמים לא היו חייבים להיות בני הנחלה שבשליטת המנסבדר והמנבסדר גייס אותם בכל מקום שרצה או שקיבל משר-הצבא מכסת חיילים ואותם צייד ותחזק. 

על מנת לאפשר למנסבדר להחזיק את החיילים והסוסים, קיבל המנסבדר מהקיסר ג'אגירים (כפרים ששילמו מס) שלא עברו בירושה. המנסבדר היה גובה מיסים מהכפרים שבשטח המנסב (לרוב על ידי אחוזים מהיבול) חלק מהכסף שנגבה שימש אותו ובו היה מחזיק את צבאו ואת חצרו הוא וחלק הועבר לחצרו של אכבר. מנסבדר שפיקד על פחות מ-1,000 לוחמים נקרא אמיר; מנסבדר שפיקד על 1,000 לוחמים או יותר נקרא "אמיר-י כביר" (אמיר גדול); וכאלו שפיקדו על 5,000 לוחמים ויותר כונו "אמיר אל-אומראא'" (אמיר האמירים). מאחר שעלות אחזקת פרש וסוסו גבוהה בהרבה מעלות אחזקת חייל, המנסבדרים ומעמדם הובחנו גם על פי היחס שבין מספר הפרשים ומספר חיילי רגלים שתחת פיקודם.

קידום, השעיית או פיטורי מנסבדר היו מסורים בלעדית בידי הקיסר, לרוב תיגמל הקיסר נאמנות והצטיינות בהגדלת המנסב. השיטה לא כללה הורשת התארים והאדמות אם כי הרכוש הצבור בידי המנסבדר היה עובר בירושה. במקרה של נפילת האב בשדה הקרב או פטירתו הייתה המשפחה מנושלת מיידית מנכסיה ואלו היו מועברים למנסבדר חדש שמונה על ידי הקיסר. בסיס השיטה קבע כי כל בן של מנסבדר היה צריך להתחיל מחדש ולנסות לקבל מהקיסר הקצאת מנסב, אם כי היו שושלות של מנסבדרים נאמנים, שבהן כל דור חדש של בני המנסבדר המתאימים, שהוכיחו את נאמנותם וחשיבותם, קיבלו הקצאת אדמות מנסב ומונו כמנסבדר.

המנסבדר היה המושל המקומי של השטח אותו קיבל אולם למניעת צבירת כוח רב מדי, העבירו את המנסבדרים מעת לעת ממקום למקום. בפועל, לא היו מרידות של מנסבדרים נגד השלטון המרכזי כך שהשיטה יכלה להמשיך להתקיים.

==ראו גם==
*טימאר

==קישורים חיצוניים==
* 

קטגוריה:תוארי אצולה
קטגוריה:הודו: היסטוריה
קטגוריה:מקצועות עבר
המשחקים הפאראלימפיים אתונה (2004)

תהלוכת המשלחות בליל פתיחת המשחקים הפאראלימפיים
בשנת 2004 התקיימו באתונה המשחקים הפאראלימפיים, או אולימפיאדת הנכים ה-12. במשחקים השתתפו 3,806 ספורטאים מ-136 מדינות שונות שהספורטאי הזקן ביותר בן 66 והצעיר ביותר בן 11. המשחקים הפאראלימפיים החלו ב-17 בספטמבר והסתיימו ב-28 בספטמבר 2004.

== מדליות ==

חולקו 519 מדליות זהב, 516 כסף ו-532 מדליות ארד. סה"כ חולקו 1,567 מדליות.
;עשר המדינות המובילות:
{| class="wikitable sortable" style="text-align: center;"
|-
!מיקום
!מדינה/ישות טריטוריאלית
| style="background: gold; font-weight:bold;" | זהב
| style="background: silver; font-weight: bold;" | כסף
| style="background: #cc9966; font-weight: bold;" | ארד
! סה"כ
|-bgcolor=ccccff
|1||align=right| סין||63||46||32||141
|-
|2||align=right| ||35||30||29||94
|-
|3||align=right|||28||19||25||72
|-
|4||align=right|||27||22||39||88
|-
|5||align=right|||26||38||36||100
|-
|6||align=right|||24||12||19||55
|-
|7||align=right|||20||27||24||71
|-
|8||align=right|||19||28||31||78
|-
|9||align=right|||19||26||30||74
|-
|10||align=right|||17||15||20||52
|-
|11||align=right|||16||8||17||41
|-
|12||align=right|||16||8||7||31
|-
|13||align=right|||15||13||7||35
|-
|14||align=right|||14||12||7||33
|-
|15||align=right|||14||10||10||34
|-
|16||align=right|||11||11||6||28
|-
|17||align=right|||11||7||1||19
|-
|18||align=right|||10||25||19||54
|-
|19||align=right|||10||12||7||29
|-
|20||align=right|||8||10||4||22
|-
|21||align=right|||8||7||6||21
|-
|22||align=right|||8||7||3||18
|-
|23||align=right|||6||9||8||23
|-
|24||align=right|||6||3||13||22
|-
|25||align=right|||6||2||5||13
|-
|26||align=right|||6||1||3||10
|-
|27||align=right|||5||12||12||29
|-
|28||align=right|||5||4||3||12
|-
|29||align=right|||5||3||7||15
|-
|30||align=right|||5||3||4||12
|-
|31||align=right|||4||8||7||19
|-
|32||align=right|||4||4||5||13
|-
|33||align=right|||4||1||3||8
|-
|34||align=right|||3||13||4||20
|-
|35||align=right|||3||6||6||15
|-
|36||align=right|||3||2||2||7
|-
|37||align=right|||3||1||3||7
|-
|38||align=right|||3||1||1||5
|-
|39||align=right|||3||0||3||3
|-
|40||align=right|||2||6||8||16
|}

== מדינות משתתפות ==

== ראו גם ==
* ישראל במשחקים הפאראלימפיים אתונה (2004)
* אולימפיאדת אתונה (2004)

==קישורים חיצוניים==

* 

*
קטגוריה:2004 בספורט
קטגוריה:אתונה: תחרויות ספורט
אתונה (2004)
קטגוריה:2004 ביוון
ריקהאזבנד (אסטרואיד)

51823 ריקהאזבנד הוא אסטרואיד שממוקם בחגורת האסטרואידים. 

האסטרואיד התגלה במצפה הכוכבים פאלומר על ידי "Near-Earth Asteroid Tracking Program" (התוכנית למעקב אחרי אסטרואידים שקרובים לכדור הארץ) ב-18 ביולי 2001 ונקרא "51823". לאחר מכן שונה שמו של האסטרואיד ל"51823 ריקהאזבנד" על שם האסטרונאוט ריק האזבנד, שנספה באסון מעבורת החלל קולומביה יחד עם שאר חברי הצוות במעבורת ב-1 בפברואר 2003.

==קישורים חיצוניים==
* [http://ssd.jpl.nasa.gov/sbdb.cgi?sstr=51823%20Rickhusband;orb=1/ האסטרואיד באתר של נאס"א]

קטגוריה:חגורת האסטרואידים
מטען פלאנק

מטען פלאנק הוא יחידת מטען חשמלי, המהווה את אחת היחידות הבסיסיות במערכת יחידות פלאנק. 

ערכו של מטען פלאנק מוגדר כ:

<math display="block">q_P = \sqrt{4 \pi\epsilon_0 \hbar c} = \sqrt{2 c h \epsilon_0} = \frac{e}{\sqrt{\alpha}} = 1.8755459aC</math>

כאשר:

:<math> c \ </math> הוא מהירות האור בריק
:<math> h \ </math> הוא קבוע פלאנק 
:<math> \hbar \equiv \frac{h}{2 \pi} \ </math> הוא קבוע פלאנק המצומצם 
:<math> \epsilon_0 \ </math> הוא המקדם הדיאלקטרי של הריק
:<math> e \ </math> הוא המטען האלמנטרי (מטען של אלקטרון אחד) ביחידות קולון
:<math> \alpha \ </math> הוא קבוע המבנה הדק, השווה בערך ל-<math>\frac{1}{137}</math>
: <math> aC </math> (אטוקולון) שווה ל<math> 10^{-18} C </math>

כיוון שמטען פלאנק שווה למטען האלמנטרי המחולק בשורש הריבועי של קבוע המבנה הדק, הוא גדול מהמטען האלמנטרי פי <math>\alpha^{-0.5} \approx 11.706</math>.

במערכת היחידות CGS, בה <math>4 \pi\epsilon_0 = 1</math>, מטען פלאנק מוצג בצורה פשוטה יותר:

<math display="block">q_P = \sqrt{ \hbar C}</math>

קטגוריה:יחידות פלאנק
קטגוריה:יחידות מידה בחשמל
מרחב עורפי

מֶרְחָב עָרְפִּי (גם: עורף כלכלי; בגרמנית: Hinterland - מילולית "ארץ עורפית") הוא מונח המשמש בגאוגרפיה ובכלכלה לתיאור תחום ההשפעה המסחרי והתעשייתי ויחסי הגומלין איתם – בעיקר עיר או: נמל ימי, נמל תעופה – עם השטח הגאוגרפי שסביבו, המוגדר כפריפריה. דוגמאות בולטות הם בדרך כלל: נמלי ים או נמלי אוויר שלצידם מוקמים אזורי תעשייה ביחד עם "אזור תעשייה נלווה" של מספנות או תעשייה אווירית.

היחסים בין המרכז הכלכלי והעורף השתנו לאורך ההיסטוריה האנושית, מהתקופה הפיאודלית שהתבססה על חקלאות כמנוע כלכלי, דרך המהפכה התעשייתית, שהגדילה את חשיבות הערים כמרכז כלכלי. בין המרכז הכלכלי, הקרוי גם "אזור ליבה", והפריפריה מתקיימים יחסי גומלין כלכליים הבאים לידי ביטוי בתחומי התעסוקה, שירותים ותחבורה. העורף הכלכלי מקושר אל אזור הליבה ברכבות, בכבישים או בנתיבי שיט פנימיים. 

המושג "הינטרלנד" (פירוש בגרמנית: "הארץ האחורית") מתייחס גם לאזור היבשתי בעורף נמל ימי או נמל אוויר (שדה תעופה), שמייצר ומספק את הסחורות המשמשות לייצוא ומקבל מהנמל את המטענים המיובאים. 

שתי דוגמאות ליחסים בין הינטרלנד ונמל:
* נמל ניו יורק – הוא נמל ימי המרכז סחר ימי בהיקף כולל של כ-160 מיליון טון בשנה (נכון לסוף המאה ה-20) פעילות זו כוללת יבוא של חומרי גלם, סחורות טרופיות ומכוניות וייצוא של מוצרי חרושת ומזונות. ההינטרלנד של נמל ניו יורק כולל את האזור הגאוגרפי של צפון-מזרח ארצות הברית, אזור המאופיין בעיור גבוה וריכוז גבוה של מפעלי תעשייה.
* נמל רוטרדם – היה הנמל הימי הגדול בעולם (משנת 1962 עד 1986) וכיום הוא הנמל הגדול באירופה. נמל זה השוכן ברוטרדם שבהולנד משמש מרכז ליבה של האיחוד האירופי כולו. ההינטרלנד של נמל זה כולל את כל המדינות השוכנות לאורך נתיב השייט הפנימי -נהר הריין, ובעיקר הולנד, גרמניה ובלגיה.

== היסטוריה ==
מקורו של מונח זה בתחום: "גאוגרפיה פוליטית" בהקשר של הקולוניאליזם האירופאי בעיקר בתקופות של המאה ה-15 והמאה ה-16 על כיבוש של נקודה אחת בחוף אשר הוביל לכיבוש של כל היבשת או האי כולו. מונח זה התפרסם לראשונה על ידי הגאוגרף הסקוטי "ג'ורג' צ'יסהולם" : "ספר הלימוד של הגאוגרפיה המסחרית" שיצא לאור בשנת 1888 (Handbook of Commercial Geography), מונח היה קשור לאזור של נמל בו מאוחסנים ונשלחים חומרים לייצוא וייבוא, ובהמשך התרחבה השימוש במילה וכלל כל אזור בהשפעת יישוב אנושי מסוים.

=== לאחר המאה ה-21 ===
לאחר התרחבות השימוש במונח זה והרחבתו החלו להתפתח רעיונות חדשים כגון: "ערי נמל" ו-"ערי תעופה" שרוב כלכלתן מבוססת על כלכלה זו של נמלי-ים או נמלי-אוויר.

== ראו גם == 
* חוף שמן
* איירפורט סיטי

==קישורים חיצוניים==

[http://www.proz.com/kudoz/hebrew_to_english/business_commerce_general/3004681-%D7%A2%D7%95%D7%A8%D7%A3_%D7%9E%D7%98%D7%A8%D7%95%D7%A4%D7%95%D7%9C%D7%99%D7%98%D7%A0%D7%99.html קישורים למאמרים העוסקים ביחסים בין הינטרלנד למרכז ליבה]
* 

==הערות שוליים==

קטגוריה:אזורי תעשייה
קטגוריה:גאוגרפיה עירונית
קטגוריה:מילים וביטויים בגרמנית
יצחק דובנו

מצבתו של יואב ב[[נגבה]]
יצחק דובנו (5 בפברואר 1913 – 21 במאי 1948), שכינויו המחתרתי היה "יואב", היה לוחם פלמ"ח בדרגת סגן-אלוף (אז דרגה אחת מתחת לדרגת אלוף), ושימש קצין ההדרכה הראשי של הפלמ"ח. נהרג כשפיקד על נגבה במלחמת העצמאות. 
== ביוגרפיה ==
יצחק דובנו נולד בכ"ח בשבט תרע"ג לרחל ומשה בוולוצלאבק שבפולין. בנעוריו הצטיין בספורט ושימש מדריך בתנועת השומר הצעיר.
ביום הולדתו ה-20, בשנת 1933 עלה לארץ ישראל, והיה ממייסדי קיבוץ נגבה (אשר שכן תחילה בנחלת יהודה). שירת בהגנה והיה בין השאר מפקד קורס מ"מים וקצין הגדנ"ע הארצי שלה (1941–1942). היה מראשוני הפלמ"ח ושימש מדריך ראשי בו. עסק בתורת לחימה ובתכנון וכתב מאמרים במערכות (ההוצאה לאור של צה"ל).

בפרוץ מלחמת העצמאות היה דובנו מא"ז (מפקד אזור) קיבוץ נגבה. מפקד חטיבת גבעתי, שמעון אבידן, מינה אותו לקצין ביצורים של החטיבה. אבידן וחבורת הפיקוד שלו, לרבות דובנו, העריכו בטעות כי הכוחות המצריים ינועו לתל אביב בציר מג'דל-ג'וליס-רחובות, אף שציר החוף מעזה עד בית הספר החקלאי עיינות היה בשליטה ערבית כמעט מלאה. לכן בנה דובנו מערך ביצורים חזק ליד כפר ורבורג. אך המצרים התקדמו בכביש החוף, ובדרכם כבשו והרסו את קיבוץ ניצנים שלא היה מבוצר כמעט כלל. 
ב-21 במאי 1948, (י"ב באייר תש"ח), נהרג מהפגזה מצרית שהקדימה את המתקפה המצרית על נגבה. 
הוא נטמן בקיבוץ נגבה. הניח אישה ושלוש בנות.
חתונת יצחק וציפה דובנו ב[[נגבה, 1940]]
על שמו נקראים קיבוץ שדה יואב, מצודת יואב (משטרת עיראק סווידאן), חמי יואב, בית הספר שדות יואב והמועצה האזורית יואב, וכן מבצע יואב במלחמת העצמאות.

== לקריאה נוספת ==
* נחום בוגנר, מחשבה צבאית ב"הגנה" – יוחנן רטנר, יהושע גלוברמן, יצחק דובנו, משרד הביטחון – ההוצאה לאור, 1998.

== קישורים חיצוניים ==
* 
* 
* 

== הערות שוליים ==

קטגוריה:ישראלים ילידי פולין
קטגוריה:אנשי העלייה החמישית
קטגוריה:לוחמי הפלמ"ח
קטגוריה:מפקדי הגדנ"ע
קטגוריה:חללי הפלמ"ח
קטגוריה:אישים שעל שמם יישובים בישראל
קטגוריה:חללי צה"ל במלחמת העצמאות
קטגוריה:נגבה: אישים
קטגוריה:אישים הקבורים בבתי קברות צבאיים ישראליים
קטגוריה:אישים הקבורים בנגבה
קטגוריה:ישראלים שנולדו ב-1913
קטגוריה:ישראלים שנפטרו ב-1948